                                                                 Anexa la H.C.L.M.T. nr. ___________
CONTRACT DE ASOCIERE
privind crearea Centrului Regional de Excelenţă pentru Fotbal Juniori dinTimişoara


I. PARTILE CONTRACTANTE

1. FEDERAŢIA ROMÂNĂ DE FOTBAL, cu sediul in Strada Vasile Şerbănică nr.12, sector 2, cod 022186, Bucureşti, România, cod fiscal nr. RO 9825583, reprezentată de Dl. Răzvan-Marian BURLEANU, in calitate de Preşedinte, in calitate de ASOCIAT şi denumită în continuare „FRF”   si
    
2. MUNICIPIUL TIMISOARA, cu sediul in localitatea Timisoara, Bdul. C.D. LOGA, nr.1., judet TIMIS, C.I.F.: XXXXXXX avand cod IBAN: ROXX XXXX XXXX XXXX XXXX XXXX deschis la banca XXXXXXXXXXXXX, reprezentat prin Dl.Nicolae ROBU, in calitate de Primar, in calitate de ASOCIAT şi denumit în continuare “Municipiul”,
au convenit incheierea prezentului contract de asociere cu respectarea urmatoarelor clauze:

II. OBIECTUL CONTRACTULUI


Art. 1.a) Asociaţii convin sa intemeieze o asociere cu scopul comun de a promova sportul in general si jocul de fotbal in special, cu predilectie in randul copiiilor si juniorilor, prin crearea unui centru regional de dezvoltare, in Timisoara, denumit în continuare “Centrul Timisoara’’.

b) In vederea realizarii scopului propus, partile vor infiinta asociatii sau fundaţii in baza OG nr. 26/2000 si a Legii educatiei fizice si sportului nr.69/2000-actualizata, cu respectarea legislatiei in vigoare si a statutelor proprii. 


Art.2.a) Aceasta asociere se caracterizeaza prin lipsa de personalitate juridica. Deoarece nu constituie o entitate juridica distincta in raporturile cu tertii, asocierea nu se poate obliga distinct;
b) Fiecare membru asociat se poate obliga fata de terti in mod direct si distinct.

Art.3. Asocierea convenita prin prezentul contract va desfasura activitatea dupa urmatoarele principii:

a) independenta juridica si economica a fiecarui membru asociat;

b) sprijin reciproc si prioritate in prestarea de servicii necesare in realizarea scopului asociatiei.
III. DURATA CONTRACTULUI

Art. 4.a)Prezentul contract se incheie pe o perioada de un an, incepand cu data de la care partile asociate convin ca poate demara activitatea centrului, respectiv s-au format grupa de performanta si staff-ul tehnic al Centrului; 

b) Data de inceput a activitatii Centrului va fi mentionata de cele doua parti prin semnarea unui act aditional, care va cuprinde detaliat si baza materiala adusa de fiecare parte in asociere. 

Art.5.a) In termen de 30 zile de la semnarea prezentului contract, partile vor demara demersurile privind infiintarea unei asociatii sau fundaţii in baza OG nr. 26/2000 si a Legii educatiei fizice si sportului nr.69/2000-actualizata; 

b) Municipiul Timisoara va intra in structura asociatiei sportive nou infiintate, in calitate de membru, in baza unei hotarari de consiliu local, care va aproba statutul, actul constitutiv, respectiv organele de conducere si administrare, atributiile si componenta acestora.   

Art.6.a)Durata contractului poate fi modificata cu acordul expres al partilor, prin act aditional;
b) Actul aditional privind modificarea contractului va fi semnat de parti, cu o perioada de timp inainte de expirarea termenului contractului, care sa permita modificarea in termen legal a planului de scolarizare al unitatii de invatamant, care asimileaza grupa/sau grupele de performanta ale Centrului.

 
Art.7. Prezentul contract de asociere inceteaza de drept la data constituirii structurii sportive nou infiintate, conform art.5.
IV. ACTIVITATILE DESFASURATE
Art. 8. Municipiul Timişoara este de acord ca  Federaţia Româna de Fotbal să desfasoare activitati sustenabile avand ca obiect pregatirea si perfectionarea sportivilor selectionati in cadrul ’’Centrului Timisoara’’;
Art. 9.  Federaţia Româna de Fotbal este de acord ca Municipiul Timişoara să desfasoare activitati sustenabile avand ca obiect pregatirea si perfectionarea sportivilor selectionati in cadrul ’’Centrului Timisoara’’;
Art. 10. In vederea realizarii scopului prevazut la art. 8 din acest contract, Federaţia Româna de Fotbal  va asigura: 

a) staff-ul tehnic (personalul calificat: antrenori, specialişti);

b) plata cheltuielilor cu staff-ul tehnic, pentru activitatea Centrului Timisoara; 

c) echipamentele sportivilor; 

d) dupa caz, suplimentarea veniturilor antrenorilor si infrastructurii;

e) deplasarea la evenimentele sportive internationale, inclusiv cheltuieli de asigurari pentru delegatia sportiva;

f) acoperirea cheltuielilor actiunilor de pregatire sportiva a grupei/ sau grupelor in cantonamente;
g) cheltuielile pentru realizarea controalelor doping;

h) orice alta activitate sustenabila, respectiv alte categorii de cheltuieli aflate in legatura directa cu activitatea sportiva a Centrului, convenite de parti prin acte aditionale;
i) amenajarea unui teren de antrenament cu gazon sintetic sau natural, pus la dispozitie de Municipiu. In acest sens, Federaţia Româna de Fotbal  asigura cu titlu exemplificativ, dotarile aferente (plase, marcaje, porti mobile).

V. APORTUL PARTILOR LA ASOCIERE
Art. 11. Federaţia Româna de Fotbal  va participa la asociere cu exercitarea activitatii prevazute la art. 8 si aportul prevazut la art. 10 din contract, activitati pe care le va demara la data semnarii contractului de catre parti;
Art. 12. Municipiul Timişoara va participa la asociere cu exercitarea activitatii prevazute la art.9 si va contribui cu următoarele :

a) va asigura cazarea sportivilor si staff-ului tehnic al Centrului;
b) va asigura masa sportivilor si staff-ului tehnic;

c) va asigura pregatirea scolara a sportivilor; in colaborare cu Inspectoratul Scolar Judetean, cu aprobarea Ministerului Educatiei Nationale, se va infiinta incepand cu anul scolar 2015-2016, in cadrul Liceului cu Program Sportiv Banatul Timisoara, o clasa pe filiera vocationala, nivel clasa a IX-a cu 28 elevi, in care vor fi studia sportivii grupei Centrului; aceasta clasa va functiona pentru intreg ciclul de liceu si pe intreaga perioada a contractului. În acest sens, Municipiul va depune diligenţele necesare pentru asigurarea continuităţii acestei clase a IX-a pe toată durata contractului;
d) transportul delegatiei sportive a Centrului, pentru participarea la actiunile sportive  din calendarul competitional intern;

e) va suporta cheltuielile pentru pregatire sportiva, referitor la pregatirea fizica, refacere dupa efort, recuperare, alimentatie de efort, vitamine şi susţinătoare de efort, medicamente şi materiale sanitare;
f) va asigura cheltuielile de organizare a actiunilor sportive desfasurate in calitate de gazda in Timisoara: cheltuieli privind plata arbitrilor, observatorilor, serviciilor medicale, altele;
g) infrastructura pentru functionarea Centrului, constand in terenuri de joc si de antrenament, spatiu administrativ, etc.;
h) administrarea terenurilor de antrenament/joc puse la dispozitie asocierii, conform prezentului contract;
i) orice alta activitate sustenabila, respectiv alte categorii de cheltuieli aflate in legatura directa cu activitatea sportiva a Centrului,convenite de parti prin acte aditionale.
Art.13.Categoriile de cheltuieli cuprinse in contributia Municipiului Timisoara, conform art.11, respectiv cuantumurile acestora, ce se pot efectua pentru realizarea activităţii sportive a Centrului Timisoara, vor respecta prevederile H.G. nr.1447/2007, privind aprobarea Normelor financiare pentru activitatea sportiva, modificata si completata prin H.G.nr.888/2013 ;
Art.14. a) La expirarea duratei asocierii, partile, Federaţia Română de Fotbal  si Municipiul Timişoara, au dreptul la restitutiunea tuturor lucrurilor ce le-au adus ca aport, respectiv mijloace fixe, obiecte de inventar si alte bunuri mobile, dotari din Centrul Timisoara;

b) In cazul in care restitutiunea nu s-ar putea face, din cauza unei parti, fiecare 
dintre membrii asociati are dreptul la reparatiunea daunelor suferite.
VI. PLATA CONTRIBUTIEI FINANCIARE A MUNICIPIULUI TIMISOARA.

EVIDENTA CONTABILA A CENTRULUI

Art.15.Stabilirea contributiei financiare si in natura a fiecarui membru asociat cade in sarcina reprezentantilor legali desemnati, care vor prezenta conducerilor executive ale Federaţiei  Române  de Fotbal  si Municipiului Timisoara bugetul de venituri si cheltuieli anual; 

Art.16.a)Municipiul Timisoara va aproba anual pe toata durata asocierii, prin hotarari de consiliu local, incepand cu anul bugetar 2015, o contributie financiara pentru anul bugetar in curs, pentru acoperirea cheltuielilor Centrului, privind aportul ca membru asociat;
b)Valoarea contributiei financiare si in natura a fiecarui membru asociat, pentru fiecare an din durata asocierii, vor fi consemnate prin act aditional – parte integrantă la prezentul contract;
Art.17.Evidenta contabila a Centrului, in baza asocierii, va fi tinuta de catre Federaţia Româna de Fotbal; 

Art.18.a) Municipiul Timisoara va efectua plata contributiei financiare anuale aprobate pentru activitatea Centrului, in transe, in limita bugetului disponibil si a disponibilului in cont la data solicitării de plata din partea Federaţiei  Române de Fotbal, dar nu mai târziu de ultima zi a lunii pentru care a fost solicitată plata;
b) Federaţia Româna de Fotbal  va inainta catre Municipiul Timisoara documente justificative pentru cheltuielile efectuate din contributia financiara alocata din bugetul local, pe tranşe;
c) Pentru categoriile de cheltuieli efectuate de catre Federaţia Româna de Fotbal  privind contributia financiara in cadrul asocierii, pana la data de 20 a fiecarei luni, persoana care tine evidenta contabila a asocierii va transmite Municipiului situatia cheltuielilor si veniturilor inregistrate pe naturi, in luna precedenta, in vederea inregistrarii acestora, pentru urmarirea contractului.
VII. MODALITATEA DE IMPARTIRE A REZULTATELOR ACTIVITATILOR COMUNE DESFASURATE

Art. 19. În condiţiile înfiinţării structurii sportive în baza Legii nr. 69/2000 şi a OG nr. 26/2000, părţile vor stabili şi reglementa cotele corespunzătoare privind impartirea rezultatelor financiare.
VIII.
RASPUNDEREA PARTILOR

Art.20. In relatiile cu tertii, raspunderea pentru obligatiile asumate revine partii care s-a obligat;
Art.21. Prezentul inscris serveste interesul comun al partilor care se obliga sa-l execute intocmai si intrutotul cu buna credinta, sinceritate si seriozitate;
Art.22. Ambele parti se obliga sa urmareasca si sa se informeze reciproc asupra derularii acestui contract;
Art.23. Nici o parte nu poate modifica unilateral prezentul contract. Modificarea poate interveni numai prin acordul de vointa exprimat al partilor in act aditional;
Art.24. Pentru neindeplinirea, indeplinirea defectuoasa sau cu intarziere a obligatiilor asumate in acest contract partea in culpa suporta daune;
Art.25. In cazul in care asocierea nu desfasoara o activitate sustenabila din punct de vedere sportiv si economic, rezultatele fiind nesatisfacatoare, partile contractante pot hotari incetarea asocierii inainte de expirarea duratei acesteia.

IX. ALTE CLAUZE

Art.26. La data semnarii prezentului contract, asocierea se caracterizeaza prin lipsa de personalitate juridica. Membrii asociati, prin reprezentanti legali desemnati, isi vor exercita atributiile privind indeplinirea clauzelor contractual;
Art.27. Aderarea unor terte persoane fizice sau juridice la prezentul contract de asociere se poate face numai cu acordul ambilor asociati;
Art.28. Cheltuielile facute de asociere trebuie sa aiba la baza actele legale doveditoare;
Art. 29. Pe durata derulării asocierii, părţile vor putea stabili prin acte adiţionale şi anexe orice detalii de ordin tehnic, financiar, sportiv, administrativ, cu privire la organizarea şi funcţionarea Centrului;
Art. 30. In cazul in care partile asociate vor infiinta o structură sportivă in conditiile Legii nr. 69/2000 privind educatia fizica si sportul precum si ale OG nr. 26/2000 privind asociatiile si fundatiile, statutul si actele constitutive ale persoanei juridice nou-infiintate vor cuprinde organele de conducere si administrare, atributiile si componenta acestora.   
X.
FORTA MAJORA 

Art 31. Prin forta majora partile inteleg imprejurarea imprevizibila si de neinlaturat care face imposibila executarea obligatiilor asumate de catre oricare parte si care exonereaza de raspundere partea care o invoca, cu conditia ca aceasta sa fie lipsita de culpa;
Art.32. Forta majora apara de raspundere partea care o invoca.


Forta majora are caracter bilateral astfel ca fiecare dintre parti, in caz de forta majora, poate renunta la executarea in continuare a contractului.


Pentru ca forta majora sa inlature raspunderea, partea care o invoca este obligata:

a) sa comunice partenerului contractual in scris cazul de forta majora in termen de 3 zile de la aparitie;

b) sa comunice in scris partenerului contractual, in termen de 10 zile de la aparitie, dovada cazului de forta majora;

c) sa comunice in scris partenerului contractual incetarea cazului de forta majora in termen de 5 zile de la incetare;

e) sa ia toate masurile necesare pentru a limita consecintele ce le genereaza cazul de forta majora.

Toate comunicarile se vor face in scris, iar termenele de comunicare mai sus mentionate vor curge de la data stampilei postei de expediere.

Daca forta majora depaseste o durata de 30 zile, fiecare parte poate sa renunte la executarea contractului in continuare fara ca sa poata cere despagubiri de la cealalta.

XI. LITIGII

Art.33. Eventualele litigii care s-ar putea ivi in legatura cu acest contract vor fi solutionate pe cale amiabila, iar daca partile nu cad de acord, vor fi solutionate de instantele de judecata din Bucureşti;
Art.34. Prezentul contract intra in vigoare la data semnarii de catre parti si contine 6(sase)file, fiecare semnata, datata si stampilata de parti.

Contractul a fost incheiat astazi ..............., in 2 exemplare originale, cate unul pentru fiecare parte contractanta.

ASOCIAT                          



ASOCIAT

FEDERAŢIA ROMÂNĂ DE FOTBAL

MUNICIPIUL TIMISOARA
prin Presedinte




prin Primar

Răzvan-Marian BURLEANU
                                Nicolae ROBU

